Pingviini Web
Distributsioonid - OpenBSD 4.6
spott - 20.10.2009, 08:54
postituse pealkiri: OpenBSD 4.6
Vabandan ette juba kõigi ees, kes viimasel ajal uudiseid Pingviinist oodanud. Seoses põhitööl olevate väga kiirete aegadega ja ka teiste muredega on uudiste kirjutamine natuke takerdunud. Kuid püüame siiski edasi minna.
Pühapäeval andis Theo de Raadt teada uue OpenBSD 4.6 versiooni valmimisest ja avalikuse ette saatmisest. Tegu on järjekorras juba 27 väljalaskega, mis toob taas uusi uuendusi OpenBSD-le. Muudatusi on sisse viidud pea igale poole, et täiendada OpenBSD tuge erinevatel platvormidel ja andmaks kasutajatele enam võimalusi, säilitades siiski korraliku turvalisuse, mis on OpenBSD üks firmamärke. Nimelt on ajaloo jooksul avastatud ainult mõned vaikimisi paigaldusega olnud turvavead. Tegu on väga hea tulemusega ühe operatsioonisüsteemi jaoks. Samas jõuavad tänu sellele paljud uuendused OpenBSD-sse suure hilinemisega, sest läbivad eelnevalt väga põhjaliku kontrolli.
Lähemalt uuest OpenBSD-st saate lugeda
OpenBSD 4.6 versiooni märkmetest. Väljatuleku teade on aga siin.